
AVIZ

asupra propunerii legislative privind subvenţionarea alegerilor prezidenţiale

Cu adresa nr.144 din 23.08.1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind subvenţionarea alegerilor prezidenţiale. 

In urma examinării, în şedinţa din data de 8 septembrie 1999, Comisia pentru buget, finanţe şi bănci, cu majoritate de voturi, a hotărât respingerea  având în vedere că propunerile din această iniţiativă parlamentară conduc la cheltuieli suplimentare din bugetul de stat, care, de altfel, nu sunt evaluate şi prezentate în expunerea de motive astfel cum prevede art.10 alin.2 din Legea nr.72/1996 privind finanţele publice.

